**Tyler Paul Seguin** (s. 31. tammikuuta 1992 Ontario, Kanada) on kanadalainen jääkiekkoilija, joka edustaa NHL-liigan Dallas Starsia. Seguinin vahvuuksia ovat maalintekotaito ja pelinäkemys. Hän on Stanley Cup -voittaja vuodelta 2011 ja maailmanmestari 2015.

Peliura
-------

Seguinin kasvattajaseura on Whitby Wildcats. Plymouth Whalers valitsi hänet yhdeksäntenä pelaajana OHL-liigan Priority-valintatilaisuudessa 2008. Seguin teki tulokaskaudellaan 2008–2009 OHL:n runkosarjassa tehot 21+46=67 ja valittiin tulokkaiden tähdistöön. Hän oli joukkueensa toiseksi paras pistemies Chris Terryn jälkeen.

Kaudella 2009–2010 Seguin voitti kilpailijansa Taylor Hallin kanssa OHL:n pistepörssin. Seguin valittiin OHL:n ensimmäiseen tähdistökentälliseen, palkittiin läpimurtonsa jälkeen Red Tilson Trophyllä ja hän pelasi OHL:n tähdistöottelussa ollen Team Orrin kapteeni. Seguin voitti myös CHL Top Prospect Awardin. Hänet varattiin toisena NHL-liigan varaustilaisuudessa vuonna 2010. Hänet varasi Boston Bruins. Ensimmäisenä varattiin Taylor Hall.

Seguin aloitti NHL-uransa Bruinsissa jo 18-vuotiaana ja oli voittamassa heti tulokaskaudellaan Stanley Cupia. Kaudella 2011–2012 hän oli joukkueensa eniten pisteitä ja maaleja tehnyt pelaaja tehtyään tehot 29+38=67. Seuraavalla kaudella hän pelasi toisen kerran urallaan Stanley Cup -loppuotteluissa, mutta tuolla kertaa Bruins hävisi mestaruuden Chicago Blackhawksille. Seguin aloitti kauden 2012–2013 EHC Bielissä Sveitsin pääsarjassa NHL:n työsulun vuoksi.

Heinäkuussa 2013 Seguin siirtyi Dallas Starsiin osana pelaajakauppaa, jossa Stars sai hänen lisäkseen hyökkääjä Rich Peverleyn sekä puolustaja Ryan Buttonin ja jossa Bruinsiin siirtyivät hyökkääjät Loui Eriksson, Matt Fraser ja Reilly Smith sekä puolustaja Joe Morrow. Seguinia oltiin kritisoitu Bostonissa villin vapaa-aikakäyttäytymisen vuoksi, minkä monet tahot uskoivat osittain vaikuttaneen siirtoon.

Kansainväliset kilpailut
------------------------

Seguin kilpaili Kanadan joukkueessa Ivan Hlinkan muistoturnauksessa 2009 Tšekissä, missä hän johti joukkuettaan tekemällä neljässä ottelussa kymmenen maalia Kanadan voittaessa turnauksessa kultaa. Aiemmin hän voitti kultaa Ontarion joukkueen kanssa jääkiekon U-17 maailmanmestaruuskilpailuissa. Hän teki yksitoista pistettä kuudessa ottelussa. Seguin kuului maailmanmestaruuden voittaneeseen Kanadan joukkueeseen Tšekin MM-kisoissa 2015. Hän oli turnauksen paras maalintekijä yhdeksällä maalillaan.

Muuta
-----

Seguinin isä Paul pelasi jääkiekkoa puolustajana Vermontin yliopistojoukkueessa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2007–2008 | Toronto Young Nationals | GTHL | 51 | 39 | 47 | 86 | 56 |  |  |  |  |  |
| 2008–2009 | Plymouth Whalers | OHL | 61 | 21 | 46 | 67 | 28 | 11 | 5 | 11 | 16 | 8 |
| 2009–2010 | Plymouth Whalers | OHL | 63 | 48 | 58 | 106 | 54 | 9 | 5 | 5 | 10 | 8 | Ykköstähdistö |
| 2010–2011 | Boston Bruins | NHL | 74 | 11 | 11 | 22 | 18 | 13 | 3 | 4 | 7 | 2 | Stanley Cup |
| 2011–2012 | Boston Bruins | NHL | 81 | 29 | 38 | 67 | 30 | 7 | 2 | 1 | 3 | 0 |
| 2012–2013 | EHC Biel | NLA | 29 | 25 | 15 | 40 | 24 |  |  |  |  |  |
|  | Boston Bruins | NHL | 48 | 16 | 16 | 32 | 16 | 22 | 1 | 7 | 8 | 4 |
| 2013–2014 | Dallas Stars | NHL | 80 | 37 | 47 | 84 | 14 | 6 | 1 | 2 | 3 | 0 |
| 2014–2015 | Dallas Stars | NHL | 71 | 37 | 40 | 77 | 20 | – | – | – | – | – |  |  |  |  |  |  | MM | 10 | 9 | 0 | 9 | 2 |
| 2015–2016 | Dallas Stars | NHL | 72 | 33 | 40 | 73 | 16 | 1 | 0 | 0 | 0 | 0 |
| 2016–2017 | Dallas Stars | NHL | 82 | 26 | 46 | 72 | 22 | – | – | – | – | – |
| 2017–2018 | Dallas Stars | NHL | 82 | 40 | 38 | 78 | 43 | – | – | – | – | – |
| 2018–2019 | Dallas Stars | NHL | 82 | 33 | 47 | 80 | 18 | 13 | 4 | 7 | 11 | 2 |
| 2019–2020 | Dallas Stars | NHL | 69 | 17 | 33 | 50 | 22 | 26 | 2 | 11 | 13 | 12 |
| 2020–2021 | Dallas Stars | NHL | 3 | 2 | 0 | 2 | 0 | – | – | – | – | – |
| 2021–2022 | Dallas Stars | NHL | 81 | 24 | 25 | 49 | 30 | 7 | 2 | 2 | 4 | 4 |
| 2022–2023 | Dallas Stars | NHL | 76 | 21 | 29 | 50 | 24 | 19 | 5 | 4 | 9 | 4 |
| NHL yhteensä | 901 | 326 | 410 | 736 | 277 | 114 | 20 | 38 | 58 | 28 |

Lähteet
-------

* Tyler Seguin The Internet Hockey Databasessa (englanniksi)
* Tyler Seguin *Elite Prospects*. Everysport Media Group AB.  (englanniksi)

### Viitteet

1. ↑
2. ↑  Jani Maarala: OHL loistaa jälleen varaustilaisuudessa  22.6.2010. Jatkoaika.com. Viitattu 28.6.2010.
3. ↑  Graham, Doug: Seguin walks own path in OHL *Toronto Sun*.  14.10.2009.  Arkistoitu 2.2.2015. Viitattu 5.7.2013. (englanniksi)
4. ↑  Oilers draft Hall No. 1; Seguin goes No. 2 *ESPN.com*.  26.6.2010. Viitattu 27.6.2010. (englanniksi)
5. ↑  Shinzawa, Fluto: Tyler Seguin traded from Boston Bruins to Dallas Stars *Boston.com*.  4.7.2013. Viitattu 5.7.2013. (englanniksi)
6. ↑  Kimelman, Adam: Coaching change helped bring out the best in Seguin *NHL.com*.  16.10.2009. Viitattu 5.7.2013. (englanniksi)
7. ↑

Aiheesta muualla
----------------

* Kuvia tai muita tiedostoja aiheesta **Tyler Seguin** Wikimedia Commonsissa